b'\n_START_ARTICLE_\nTherese (film)\n_START_SECTION_\nOm filmen\n_START_PARAGRAPH_\nDen har som underlag fjerde akt av det manuskript som l\xc3\xa5 til grunn for Gatens barn fra 1914. Siste akt ble spart og ble til en helt frittst\xc3\xa5ende film. I begynnelsen av Ther\xc3\xa8se kjenner man et sterkt ekko av hvordan Gatens barn sluttet: Moren, som m\xc3\xa5 forlate sitt lille barn og som forbys \xc3\xa5 noensinne mer treffe det, men navn, personer og milj\xc3\xb8er er helt nye._NEWLINE_Innspillingen fant sted i Svenska Biografteaterns studio i Stockholm med noen scener filmet i R\xc3\xb6da Kvarns foaj\xc3\xa9.\n_START_SECTION_\nHandling\n_START_PARAGRAPH_\nDen unge Ther\xc3\xa8se har fulgt foreldrenes r\xc3\xa5d og giftet seg med en ansett og velst\xc3\xa5ende, men betydelig eldre jurist, h\xc3\xa4radsh\xc3\xb6vding Rell. Hun lever et stille og behagelig liv og er mest opptatt av sin lille s\xc3\xb8nn. Ther\xc3\xa8se innleder et vennskap med den unge kriminalr\xc3\xa4ttsassessor Ramb. Selv om det forel\xc3\xb8pig ikke har utviklet seg til noe mer, mishager det Rell s\xc3\xa5pass mye at han brutalt viser henne p\xc3\xa5 d\xc3\xb8r. S\xc3\xb8nnen skal hun aldri mer f\xc3\xa5 m\xc3\xb8te._NEWLINE_Ther\xc3\xa8se reiser utenlands. \xc3\x85rene g\xc3\xa5r. Hun lever et eventyrlig og ekstravagant liv hvor hun blir omsvermet og bortskjemt for sin skj\xc3\xb8nnhet. N\xc3\xa5r hun flere \xc3\xa5r senere f\xc3\xa5r vite at hennes mannen har d\xc3\xb8dd, bestemmer hun seg for \xc3\xa5 vende tilbake og lete etter s\xc3\xb8nnen._NEWLINE_P\xc3\xa5 en restaurant blir Ther\xc3\xa8se kjent med en gjeng studenter. Hun f\xc3\xb8lger med dem hjem p\xc3\xa5 nachspiel hos den unge studenten Gerhard. Der blir Ther\xc3\xa8se og Gerhard til slutt alene igjen. Hun vegrer seg med hell mot hans tiln\xc3\xa6rmelser og snart sovner han trett i en stol. Ther\xc3\xa8se oppdager da at den unge studenten er hennes s\xc3\xb8nn. Gerhard har samme f\xc3\xb8dselsmerke p\xc3\xa5 halsen som han hadde. Forskrekket flykter hun derfra._NEWLINE_Om natten bryter det ild ut i leiligheten og om morgenen blir Gerhard funnet d\xc3\xb8d, kvalt av r\xc3\xb8yken. Den intetanende Ther\xc3\xa8se kommer for \xc3\xa5 m\xc3\xb8te Gerhard og blir anholdt av politiet. Under rettssaken benekter hun envist all skyld til hans d\xc3\xb8d. Til slutt forteller kvinnen om hele sammenhengen til sin forsvarsadvokat, som tror p\xc3\xa5 henne og starter sin egen etterforskning. Da bryter det plutselig ut en ny og like uforklarlig brann i Gerhards leilighet, men med felles anstrengelser lykkes advokaten og politiet \xc3\xa5 avsl\xc3\xb8re den eiendommelige \xc3\xa5rsaken bak begge branntilfellene. Ther\xc3\xa8se blir frikjent og renvasket. P\xc3\xa5 nytt g\xc3\xa5r hun ensom ut i livet.'